На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о буџету општине Гаџин Хан за 2020. годину („Службени лист града Ниша“ број 101/2019) и предлога Службе за буџет, финансије и пореску администрацију број 400-200/20-IV/01-1 од 18.02.2020. године,

Општинско веће општине Гаџин Хан на седници одржаној 18. фебруара 2020. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2020. годину (“Службени лист града Ниша” број 101/2019):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 79.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **114.000,00** динара (сточетрнаестхиљададинара) Општинској управи за услуге осигурања

1. Средства из тачке 1. овог предлога распоређују се у оквиру

**Раздео 5**

**Програм 15- Опште услуге локалне самоуправе**

**Програмска активност 0602-0001-Функционисање локалне самоуправе**

**Функционална класификација 130 – Опште услуге**

**Позиција 61**

**Економска класификација 421500 – Осигурање имовине**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2020. годину и финансијског плана Општинске управе општине Гаџин Хан утврђено је да на економској класификацији 421510 – Осигурање имовине нису планирана довољна средства за ове намене.

Наведена средства су потребна ради обезбеђивања недостајућих средстава за трошкове осигурања имовине и запослених у укупном износу од 109.954,40 динара а према достављеним понудама у поступку набавке предметних услуга и то за трошкове осигурања имовине износ од 79.232,77 динара, за трошкове осигурања запослених износ од 30.721,63 динара. Такође потребна су средства и за обезбеђивање недостајућих средстава у износу од 3.605,00 динара за измирење обавезе према Триглав осигурању из 2018.године а која се односи на осигурање возила.

Да би се горе наведене обавезе измириле средства се издвајају из текуће буџетске резерве.

Број: 06-400-88/20-III-1

У Гаџином Хану, 18.02.2020. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИЦА,

 Марија Цветковић